COMPROMETER O GASTO ÁS ENTIDADES COLABORADORAS DO PROXECTO “PRIMEIRA EXPERIENCIA PROFESIONAL”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/10/2023)

A Xunta de Goberno desta Deputación Provincial na súa sesión ordinaria do día 20 de outubro de 2023, adoptou, entre outros, o seguinte acordo: A Xunta de Goberno da Deputación de Pontevedra, na súa sesión ordinaria do día 31 de marzo de 2023, adoptou, entre outros, o acordo nº 2.3249 de aprobación das bases reguladoras e convocatoria, en réxime de concorrencia non competitiva, do proxecto “Primeira experiencia profesional” nos concellos da provincia de Pontevedra 2023/2024 no marco do Plan de fomento da empregabilidade, publicadas no BOPPO Nº 68 do 10 de abril de 2023. O punto 3 da base segunda establece que “O período subvencionable dos contratos formativos será dun máximo dun ano e os contratos deberán comezar o 15 de xuño de 2023 ou na data que se estableza no acordo de concesión”. A Xunta de Goberno desta Deputación Provincial, na súa sesión ordinaria do día 2 de xuño de 2023, adoptou, entre outros, o acordo de outorgamento da condición de entidades colaboradoras do citado proxecto “ (acordo nº9.32710), que foi publicado no BOPPO número 109 do mercores 7 de xuño de 2023. No mesmo, acórdase, ademais, “ Autorizar o gasto con cargo á aplicación orzamentaria 23/240.2410.489.00 polo importe total de 529.100,00€ para cada un dos concellos que figuran como entidades colaboradoras seleccionadas e na contía que se relaciona no Anexo I. Así mesmo, autorizar o gasto por un importe de 625.300,00€ na aplicación, que será no seu caso, 24/240.2410.489.00 quedando condicionada á aprobación do orzamento do exercicio 2023.” O punto décimo sétimo das bases reguladoras do proxecto “Primeira experiencia profesional” nos concellos da provincia de Pontevedra 2023/2024 no marco do Plan de fomento da empregabilidade establece que “ A xustificación da subvención efectuarase en dúas fases (…)” e que para a xustificación de inicio e a solicitude de pago anticipado “A entidade colaboradora deberá presentar nun máximo de 15 días naturais desde a data de inicio do contrato a documentación xustificativa (.)” de acordo coas bases. Transcorrido o prazo de presentación da documentación establecida no punto décimo sétimo das bases reguladoras para os contratos iniciados o 15 de xullo de 2023 resulta que: Visto o informe-proposta do Xefe de servizo de Promoción do Emprego e Desenvolvemento Local, de data 9 de outubro de 2023, no que conclúe que “(.) unha vez iniciadas ás contratacións e xustificadas as mesmas polas entidades colaboradoras e comprobado que cumpren os requisitos esixidos nas bases, procede comprometer o gasto para ás entidades colaboradoras e para cada un dos contratos na contía que se relaciona no Anexo I. Tamén, en consecuencia, procede a liberación do gasto das entidades que presentaron a súa renuncia a tódolos contratos formativos ou a parte deles como se indica no anexo II. Por outro lado, nos casos das entidades colaboradoras que non comunican a totalidade ou algún dos contratos outorgados nin atenderon o requirimento notificado a tal fin, que se relacionan no Anexo III, suporá o inicio dos correspondentes expedientes de perda de dereito de cobro, de acordo ao sinalado na base décimo oitava. Vista a dilixencia de fiscalización e conforme de intervención en relación ao informe proposta do servizo de Promoción de Emprego e Desenvolvemento Local de data de 13 de outubro de 2023. Por todo o exposto, de acordo cos antecedentes e aos fundamentos de dereito e a súa motivación razoada e de conformidade co establecido na Lei 38/2003, de 17 de novembro, Xeral de Subvencións, e demais lexislación concordante de aplicación e nas bases reguladora e convocatoria, en réxime de concorrencia non competitiva, para o proxecto “Primeira experiencia profesional” nos concellos da provincia de Pontevedra 2023/2024 no marco do Plan de fomento da empregabilidade, a Xunta de Goberno acorda por unanimidade: 1.— Comprometer o gasto con cargo á aplicación orzamentaria 23/240.2410.489.00 polo importe total de 465.300,00€ para cada un dos concellos que figuran como entidades colaboradoras seleccionadas e na contía que se relaciona no Anexo I. Así mesmo, comprometer o gasto por un importe de 549.900,00€ na aplicación, que será no seu caso, 24/240.2410.489.00 quedando condicionada á aprobación do orzamento do exercicio 2024, segundo o citado Anexo.2.— Aceptar as dúas renuncias presentadas polas entidades colaboradoras para a totalidade dos contratos e as tres renuncias de tres entidades, un contrato cada unha, que se relacionan no anexo II e liberar o gasto pola cantidade total de 42.900,00€, con cargo á aplicación orzamentaria 23/240.2410.489.00 e 50.700,00€, con cargo á aplicación orzamentaria, que será no seu caso 24/240.2410.489.00 estando condicionada á aprobación do orzamento do exercicio 2024.3.— Aprobar a relación de entidades colaboradoras que non comunican a totalidade ou algún dos contratos outorgados nin atenderon o requirimento notificado a tal fin (Anexo III), polo que nestes casos suporá o inicio dos correspondentes expedientes de perda de dereito de cobro.4.— Publicar o acordo no BOPPO e na web da institución provincial e a súa notificación, no seu caso, ás partes interesadas. Ditos anexos son como seguen: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontvedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.